Noticia werpitionis quam fecit domnus Oddo clericus, filius domni Maioli, de uno manso et appendiciis ejus, hoc est campis, pratis, aquis aquarumque decursibus, silvis, qui conjacet in pago Matisconense, in villa Bassiaco, quam pater ejus abstulit Sancto Petro et monachis Cluniensium. Werpivit querelas quas ipse et pater ejus habebant in ipso manso et appendiciis ejus, coram Deo et sanctis ejus apostolis Petro et Paulo, et omni conventu Cluniensium. Si quis contra hanc werpitionem aliquam calumpniam inferre temptaverit, nisi citius ad emendationem congruam venerit, sit pars ejus cum illis qui dixerunt Domino Deo: «Recede a nobis, scientia[m] viarum tuarum nolumus». Acto Cluniaco publice. S. Oddoni, qui istam vuerpitionem fieri et firmare rogavit. S. Isimberti presbiteri. [S. Richardus presbiter]. S. Raimbaudi. S. Estephanus. S. Vincencius. S. Brictius. [S. Girbertus]. S. Achardus. S. Gonterius. Anni ab incarnatione Domini MXXX, indictione XIII, regnante Rodberto rege.